અંગ્રેજી સાથે એમ.એ.નો અભ્યાસ પૂર્ણ કરીને લાલન કૉલેહનાં પગથિયાં સર કરીને કમલેશે બી.એડ્. પૂરૂં કર્યું અને બિદડા અને ભુજની હાઈસ્કૂલોમાં શિક્ષણકાર્ય આરંભ્યું ત્યાંથી અચાનક ઊંચકાઈને મેઘરજની સરકારી કોલેજમાં એ અધ્યાપક તરીકે સ્થાપિત થયો ને જોતજોતામાં વર્ગખંડની પાટલી પરથી લાલન કોલેજના અધ્યાપક ખંડમાં એના માટેની ખુરશી ગોઠવાઈને અંગ્રેજી વિભાગના અધ્યક્ષનાં સિંહાસનમાં રૂપાંતરિત થઈ ! પછીથી ગુજરાત પબ્લિક સર્વિસ કમિશનમાં પસંદગી પામ્યાના સુખદ સમાચાર લઈને એ સીધો જ મારી પાસે આવીને, વર્ગખંડની મુદ્રામાં ઝૂકેલો ત્યારે એનો આખોય ભૂતકાળ મારી સામે ટટ્ટાર થઈને ખડો થઈ ગયેલો જેનો રોમાંચ આજેય મારી નસોમાં રણઝણે છે.